भाजपा विधायक गंगोत्री कुजूर ने कहा कि कार्यशाला की अनुशंसाओं के आलोक में वह सरकार से बात करेंगी। भाजपा के प्रदेश प्रवक्ता प्रवीण प्रभाकर ने कहा कि वनक्षेत्र में रहनेवाले लोगों के अधिकार के प्रति भाजपा प्रतिबद्ध है। मुख्यमंत्री रघुवर दास ने वनाधिकार कानून को सख्ती से लागू करने का निर्देश दिया है। अटल बिहारी वाजपेयी की सरकार में आदिवासियों की स्थिति सुधारने के क्रम में अलग आदिवासी कल्याण तथा ग्रामीण विकास मंत्रालय का गठन हुआ। इसी उद्देश्य से झारखंड का गठन हुआ।